Source: http://www.stat.fi/til/polrik/2012/polrik_2012_2013-04-02_tie_001_fi.html
Timestamp: 2019-09-23 01:05:33+00:00
Document Index: 18320001

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Tilastokeskus - Poliisin tietoon tullut rikollisuus 2012
Etusivu > Tilastot > Oikeus > Poliisin tietoon tullut rikollisuus > 2012 > Rikoksiin syylliseksi epäiltyjen tulot koko väestöä matalammat
Rikoksiin syylliseksi epäiltyjen tulot koko väestöä matalammat
Tilastokeskuksen tietojen mukaan poliisin, tullin ja rajavartiolaitoksen selvittämiin rikoksiin syylliseksi epäiltyjen määrä vuonna 2012 oli 284 000. Edelliseen vuoteen verrattuna kaikkien syylliseksi epäiltyjen määrä väheni kuusi prosenttia. Syylliseksi epäiltyjen 15 vuotta täyttäneiden rekisteröityyn väestöön kuuluvien keskimääräinen tulo (valtionveronalainen tulo) oli noin 12 000 euroa, kun vastaava tulo koko väestössä oli noin 26 000 euroa. Vastaavat mediaanitulot olivat noin 6 600 ja 22 000 euroa.
Syylliseksi epäillyt ja koko väestö valtionveronalaisten tulojen mukaan 2012, 15 vuotta täyttäneet, %
Syylliseksi epäillyistä alle 5 000 euron tulot oli 22 prosentilla, koko väestön vastaavan osuuden oltua seitsemän prosenttia. Vähintään 20 000 euron tulot oli 21 prosentilla epäillyistä, koko väestöstä vastaava osuus oli 54 prosenttia. Rikoksia, joihin syylliseksi epäillyillä oli erityisen alhaiset valtionveronalaiset tulot, olivat etenkin ryöstöt ja huumausainerikokset. Ryöstörikoksiin epäillyistä kolmanneksen ja huumausainerikoksiin epäillyistä neljänneksen valtionveronalaiset tulot olivat alle 5 000 euroa. Korkeammalla tulotasolla sen sijaan syyllistyttiin rattijuopumuksiin, kavallus- ja verorikoksiin sekä kirjanpitorikoksiin. Alle 5 000 euron tulot oli rattijuopumuksiin syylliseksi epäillyistä 16 prosentilla, kavalluksiin epäillyillä 14, verorikoksiin 9 ja kirjanpitorikoksiin 10 prosentilla. Syylliseksi epäillyistä miesten ja naisten tulotasot poikkesivat vain hieman toisistaan. Miehistä 44 ja naisista 48 prosentilla oli alle 10 000 euron tulot.
Tilastossa sama henkilö voi esiintyä useampaan kertaan syylliseksi epäiltynä. Tiedot syylliseksi epäiltyjen valtionveronalaisesta tulosta perustuvat verohallituksen verotietokannan valtionveronalaisia tuloja koskeviin tietoihin vuodelta 2011. Syylliseksi epäiltyjen, joilla ei ole henkilötunnusta, verotustietoja ei ole tiedossa. Tällaisia henkilöitä ovat esim. turistit. Ryhmään 'muut' sisältyvät tulottomat ja tuntemattomat rekisteröityyn väestöön kuuluvat (vakinaisesti ja tilapäisesti Suomessa asuvat), mutta ei henkilötunnuksettomia.
15–vuotta täyttäneet syylliseksi epäillyt ja koko väestö iän ja tulojen mukaan 2012, %
Ikäluokat Epäillyt/
Koko väestö Yhteensä Alle
10 000 € 10 000–
39 999 € 40 000 €
ja yli Muut
Yhteensä Epäillyt 100,0 44,6 28,4 5,9 21,1
Koko väestö 100,0 18,4 60,1 17,7 3,8
15–20 Epäillyt 20,1 12,0 1,3 0,0 6,8
Koko väestö 8,8 5,7 0,9 0,0 2,1
21–29 Epäillyt 29,4 13,4 8,4 0,7 7,0
Koko väestö 13,5 3,9 8,4 0,8 0,4
30–39 Epäillyt 22,3 9,6 7,0 1,6 4,1
Koko väestö 14,7 1,8 8,6 3,8 0,4
40–49 Epäillyt 15,4 5,8 5,5 1,9 2,2
Koko väestö 15,8 1,6 8,7 5,2 0,4
50–59 Epäillyt 8,6 3,0 3,5 1,2 0,9
Koko väestö 16,7 1,8 9,8 4,8 0,3
60– Epäillyt 4,1 0,7 2,7 0,5 0,1
Koko väestö 30,5 3,5 23,6 3,2 0,1
15 vuotta täyttäneistä syylliseksi epäillyistä 63 prosenttia on suorittanut vain perusasteen koulutuksen ja 31 prosenttia keskiasteen koulutuksen. Koko väestöllä vastaavat luvut ovat 32 ja 40 prosenttia.
Pääasiallisen toiminnan mukaan tarkasteltuna 15 vuotta täyttäneet syylliseksi epäillyt jakautuvat melko tasan työllisiin (27 %), työttömiin (22 %), opiskelijoihin (20 %) ja työvoiman ulkopuolella oleviin (23 %). Eläkeläisiä oli yhdeksän prosenttia. Koko väestöstä suurimmat ryhmät ovat työlliset (52 %) ja eläkeläiset (29 %). Työlliset syyllistyivät erityisesti raiskausrikoksiin (67 %), velallisen epärehellisyyteen (61 %) ja verorikoksiin (51 %). Työttömät puolestaan syyllistyivät huumausainerikoksiin (29 %) ja väärennyksiin (27 %).
Julkaisussa tietoja esitetään myös syylliseksi epäiltyjen sosioekonomisesta asemasta.
Rikoksia tuli poliisin, tullin ja rajavartiolaitoksen tietoon vuonna 2012 kaikkiaan 425 000. Määrä oli 33 000 pienempi kuin vuotta aiemmin. Lisäksi liikenneturvallisuuden vaarantamisia ja liikennerikkomuksia kirjattiin 435 000, mikä oli 69 000 tapausta vähemmän kuin edellisvuonna.
Julkaisu pdf-muodossa (32 sivua 469,6 kt)
1. Katsaus poliisin, tullin ja rajavartiolaitoksen tietoon tulleeseen rikollisuuteen (2.4.2013)
Liitetaulukko 1. Eräiden rikostyyppien kehitys 2008 - 2012 (2.4.2013)
Liitetaulukko 2. Liikenneturvallisuuden vaarantamisten ja liikennerikkomusten määrän kehitys 2008 - 2012 (2.4.2013)
Liitetaulukko 3. Kunnallinen pysäköinninvalvonta 2012 (2.4.2013)
Liitetaulukko 4. Rikoksiin syylliseksi epäillyt kansalaisuuden mukaan 2008 - 2012 (2.4.2013)
Liitetaulukko 5. Eräisiin rikoksiin syylliseksi epäillyt ja koko väestö valtionveronalaisen tulon (euroa) mukaan, 15 vuotta täyttäneet (2.4.2013)
Liitetaulukko 6. Eräisiin rikoksiin syylliseksi epäillyt ja koko väestö sosioekonomisen aseman mukaan, 15 vuotta täyttäneet (2.4.2013)
Liitetaulukko 7. Eräisiin rikoksiin syylliseksi epäillyt ja koko väestö pääasiallisen toiminnan mukaan, 15 vuotta täyttäneet (2.4.2013)
Liitetaulukko 8. Eräisiin rikoksiin syylliseksi epäillyt ja koko väestö koulutusasteen mukaan, 15 vuotta täyttäneet (2.4.2013)
Liitekuvio 1. Syylliseksi epäillyt ja koko väestö sosioekonomisen aseman mukaan, 15 vuotta täyttäneet, % (2.4.2013)
Liitekuvio 2. Syylliseksi epäillyt ja koko väestö pääasiallisen toiminnan mukaan, 15 vuotta täyttäneet, % (2.4.2013)
Liitekuvio 3. Syylliseksi epäillyt ja koko väestö koulutusasteen mukaan, 15 vuotta täyttäneet, % (2.4.2013)
Laatuseloste: Poliisin, tullin ja rajavartiolaitoksen tietoon tullut rikollisuus (2.4.2013)
ISSN=1797-3651. 2012. Helsinki: Tilastokeskus [viitattu: 23.9.2019].
Saantitapa: http://www.stat.fi/til/polrik/2012/polrik_2012_2013-04-02_tie_001_fi.html